Suor Angelica

Suor Angelica (bahasa Melayu bermaksud, rahib wanita Angelica) ialah opera satu babak penggubah Giacomo Puccini ditulis untuk libreto Itali oleh Giovacchino Forzano. Opera ini merupakan yang ke-2 di dalam opera 3 bahagian Il trittico. Persembahan pertama opera ini dibuat di Metropolitan Opera di New York pada 14 Disember 1918. 

 Peranan 
PerananJenis suaraTayangan pembukaanDisember 14, 1918(Konduktor: Roberto Moranzoni)Sister Angelica, rahib wanitasopranoGeraldine FarrarSeorang puteri (The princess), mak cik kepada AngelicakontraltoFlora PeriniSeorang "Abbess", ketua biaramezzo-sopranoRita ForniaSeorang "Monitress", penjaga biaramezzo-sopranoMarie SundeliusPenjaga biaramezzo-sopranoCecil ArdenSister Genovieffa, rahib wanitasopranoMary EllisSister Osmina, rahib wanitasopranoMargarete BelleriSister Dolcina, rahib wanitasopranoMarie MattfeldSeorang rahib wanitamezzo-sopranoRahib - rahib wanita  soprano dan mezzo-sopranoPenyanyi koir wanita, kanak-kanak dan lelaki

 Plot 
Tempat: Sebuah biara berhampiran Siena, di Itali.
Masa: Sekitar kurun ke-17

 Sinopsis 
Pembukaan opera menunjukkan adegan di dalam biara wanita di mana kedengaran suara rahib-rahib wanita menyanyikan lagu-lagu suci. Cerita ini mengisahkan seorang rahib wanita bernama Angelica yang membayar kesilapan lampau beliau dengan menjadi seorang rahib untuk mengabdikan diri kepada Tuhan. Angelica ada seorang anak lelaki yang kini tinggal bersama keluarga beliau. Angelica sudah tidak berjumpa mereka selama 7 tahun.

Pada suatu hari, makcik Angelica, dikenali sebagai "seorang puteri" datang mengziarahi Angelica. Angelica diminta menandatangani surat persetujuan untuk melepaskan segala harta pusaka yang diturunkan kepada beliau supaya diserahkan kepada adik perempuannya yang bakal berkahwin. Makcik Angelica juga memberitahu bahawa anak lelaki beliau telah meninggal kerana demam panas. Angelica mendandatangani perjanjian harta warisan tersebut sambil menangis.

Kerana terlalu berdukacita dengan nasib malang beliau, Angelica meminum racun, tetapi kemudian menyedari bahawa membunun diri adalah satu kesalahan yang besar dalam agama Kristian. Beliau merayu kepada "Virgin Mary" agar mengampunkan beliau dan kemudiannya menghembuskan nafas terakhir. "Virgin Mary" muncul dengan anak lelaki Angelica, yang lari kearahnya dan lantas memeluk ibunya.

 Aria-aria terkenal 
 "Senza mamma" - Angelica

 Pautan luar 
 Pengkalan data Met Opera 
 Libreto

Kategori:Senarai opera oleh Giacomo Puccini
Kategori:Senarai opera